Document ID: 32010R0046

KOMISSION ASETUS (EU) N:o 46/2010,
annettu 19 päivänä tammikuuta 2010,
asetuksesta (ETY) N:o 3149/92 poikkeamisesta unionin vähävaraisimpien hyväksi toteutettavan elintarvikkeiden jakeluohjelman toteutusajan osalta Romaniassa vuonna 2009
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan g alakohdan yhdessä sen 4 artiklan kanssa,
sekä katsoo seuraavaa:
(1)
Interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annetun komission asetuksen (ETY) N:o 3149/92 (2) 3 artiklan 1 kohdassa säädetään, että vähävaraisimpien henkilöiden hyväksi toteutettavan vuotuisen elintarvikkeiden jakeluohjelman toteutusaika alkaa 1 päivänä lokakuuta ja päättyy seuraavan vuoden 31 päivänä joulukuuta. Komission asetuksessa (EY) N:o 983/2008 (3) vahvistetussa vuotta 2009 koskevassa suunnitelmassa Romanialle myönnettiin Slovakiassa varastoitua sokeria, mutta tämän sokerin käyttöön saamisessa on ollut vaikeuksia, joiden vuoksi Romania ei ole voinut toteuttaa vuotuista ohjelmaansa asetuksessa (ETY) N:o 3149/92 säädetyssä määräajassa. Sen vuoksi olisi poikettava kyseisestä säännöstä jatkamalla toteutusaikaa tässä tapauksessa.
(2)
Koska vuotta 2009 koskevan ohjelman toteuttaminen päättyy 31 päivänä joulukuuta 2009, on välttämätöntä, että poikkeus tulee voimaan viimeistään kyseisenä päivänä.
(3)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 3149/92 3 artiklan 1 kohdassa säädetään, vuotta 2009 koskevaa toteutusaikaa jatketaan 31 päivään tammikuuta 2010 kyseisessä ohjelmassa Romanialle osoitetun sokerin osalta.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 31 päivästä joulukuuta 2009.
Sen voimassaolo päättyy 1 päivänä helmikuuta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä tammikuuta 2010.

Labels: 17
5
0
3
18
15